En a introducción d'esta propuesta de normas graficas "Regles Ortogràfiques", os promotors manifiestan a suya intención d'obtener a uniformidat en a escritura d'o catalán metendo ficancia en a gran variedat de pronunciacions d'os diversos territorios aon se parla a lengua. Se tracta d'evidenciar a intención que os diversos dialectos d'o catalán puedan fer servir una misma ortografia y no se produzca garra refuse a garra variedat. Con esta primera declaración d'intencions se miran de conseguir dos cosas, d'una man aplicar ya a principios d'o sieglo XX o concepto de grafía soporte y d'atra man, privar o refuse d'o catalán escrito per qualsiquier parlador de qualsiquier dialecto. De deito, a lo largo d'a exposición d'as grafías se fan alusions a Valencia, Mallorca y atros territorios de parla catalana.